Would like to know how I write this name correctly - Rato lwa Ona. I want to give it to my baby girl. Monna e mong oa Mojuda o ile a tla toroling ea lingoliloeng Mexico eaba o botsa barab’abo rōna hore na ba na le sengoliloeng se buang ka lefu. Ba ile ba mo bolella hore ba feletsoe ke limakasine tse buang ka lefu empa ba mo fa e ’ngoe e buang ka bokamoso. Monna eo o ile a tšoara mor’abo rōna sephakeng, a re: “Ha ke batle letho ka bokamoso. Ntho eo ke e batlang feela ke ho ipolaea.” Eaba o qala ho lla. Barab’abo rōna ba ile ba mo botsa hore na ke hobane’ng ha a ikutloa joalo. O ile a bua a sisa pelo, a re: “Mor’a ka o qeta ho hlokahala.” Joale, ba ile ba mo bontša khaolo ea 7 bukeng ea Seo Bibele e se Rutang. Ba mo balla lirapa tse peli tse qalang tlas’a sehloohoana se reng, “Ha eo U mo Ratang a E-shoa” le qetellong ea khaolo eo, moo ho tšohloang tšepo ea tsoho. A amehile maikutlo, o ile a boela a tšoara mor’abo rōna sephakeng ’me a mo botsa, a re: “Na ehlile see ke ’nete?” Barab’abo rōna ba ile ba mo tiisetsa hore ka sebele Jehova o tla phethahatsa tšepiso ea hae. O ile ba botsa, a re: “Ke lokela ho etsa’ng hore ke tle ke bone mora oa ka hape?” Ba ile ba lokisetsa hore ba mo etele ha hae. Ha ba fihla ha hae, ba ile ba fumana a ba emetse ka tjantjello hore a qale ho ithuta Bibele.